Broj: 01-3- 204 -1/25

Sarajevo, 29.01.2025. godine

Na osnovu člana 13. Zakona o javnim nabavkama BiH (“Službeni glasnik BiH” br. 39/2014, 59/2022 i 50/24)), člana 71. Zakona o visokom obrazovanju Kantona Sarajevo (‘’Službene novine Kantona Sarajevo’’ broj: 36/22), po prethodnoj saglasnosti sekretara Fakulteta, dekan donosi

**ODLUKU**

**o imenovanju članova Komisije za javne nabavke**

**I** - U Komisiju za za javne nabavke Univerziteta u Sarajevu-Fakulteta političkih nauka (u nastavku: Komisija) imenuju se sljedeći članovi:

1. Sabina Šahman -predsjednica;
2. Melisa Hakalović - članica;
3. Adila Odobašić Mujačić  - članica;
4. Enisa Kadrić – zamjenska članica.

Sekretar Komisije Umihana Mahmić.

**II** - Komisija iz člana I u obavezi je provesti postupke javnih nabavki na Univerzitetu u Sarajevu- Fakultetu političkih nauka iz člana 13. Zakona o javnim nabavkama BiH.

**III** - Komisija je u obavezi da postupa u skladu sa Zakonom o javnim nabavkama BiH, podzakonskim aktima koji regulišu rad Komisije za javne nabavke i drugim podzakonskim aktima. Komisija donosi odluke  i zauzima stavove većinom glasova od ukupnog broja članova.

**IV** - Zadaci Komisije  iz člana 1. ove Odluke su:

* Učestvuje u pripremi tenderske dokumentacije;
* Kontaktira sa ponuđačima u skladu sa zadacima Komisije i propisima koji regulišu ovu oblast;
* Dostavlja tendersku dokumentaciju na propisan način;
* Dostavlja Agenciji za javne nabavke potrebna obavještenja;
* Otvara i vrši ocjenu pristiglih ponuda i sačinjava Zapisnik o istom;
* Obavlja i druge poslove u vezi provođenja postupaka javnih nabavki

**V** - Konačnu Odluku o dodjeli ugovora donosi dekan.

**VI** - Sekretar Komisije, bez prava glasa vrši administrativne poslove za Komisiju, priprema zapisnike sa sastanaka i izvještaje, vodi dokumentaciju i vrši druge poslove koje zahtjeva predsjedavajući Komisije.

**VII** - Mandat članova Komisije ističe 31.12.2025. godine.

**VIII** - Odluka stupa na snagu danom donošenja.

OBRAZLOŽENJE

Odluka o imenovanju članova Komisije za javne nabavke donosi se na osnovu relevantnih zakonskih propisa koji regulišu oblast javnih nabavki i visoko obrazovanje u Bosni i Hercegovini. Komisija se formira s ciljem provođenja postupaka javnih nabavki u skladu sa Zakonom o javnim nabavkama BiH i podzakonskim aktima, osiguravajući transparentnost i zakonitost procesa.

Mandat članova Komisije traje do 31.12.2025. godine, čime se osigurava kontinuitet u radu i efikasno provođenje javnih nabavki na Fakultetu političkih nauka Univerziteta u Sarajevu. Slijedom navedenog donesena je Odluka kao u izreci.

**Pouka o pravnom lijeku:** U skladu sa članom 78. Pravilnika o radu, protiv ove Odluke moguće je uputiti prigovor Upravnom odboru UNSA u roku od 30 dana od dana dostavljanja.

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa zakonskim i podzakonskim propisima koji su na snazi, te da je dekan Univerziteta u Sarajevu- Fakulteta političkih nauka nadležan za donošenje iste shodno članu 71. Zakona o visokom obrazovanju („Službene novine Kantona Sarajevo“, broj 36/22*).

**DEKAN**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prof. dr. Sead Turčalo**

Akt obradila: Adila Odobašić Mujačić

Akt kontrolisala i odobrila: Umihana Mahmić

**Dostaviti:**

* 1. Članovima komisije;
	2. Dosije članova Komisije;
	3. Prof.dr. Sead Turčalo
	4. Sekretar Fakulteta;
	5. a/a

Broj: 01-3- 204 -2/25

Sarajevo, 29.01.2025. godine

Na osnovu člana 71. Zakona o visokom obrazovanju Kantona Sarajevo (‘’Službene novine Kantona Sarajevo’’ broj: 36/2022) , a u vezi sa članom 35. Uredbe o kontroli javnih nabavki u svim institucijama čiji je osnivač Kanton Sarajevo (''Službene novine Kantona Sarajevo'' broj: 27/19, 29/19, 48/19 i 13/20), po prethodnoj saglasnosti sekretara Fakulteta, dekan donosi

**ODLUKU**

**o imenovanju lica za kvalitativni i kvantitativni prijem robe, usluga ili radova  na Univerzitetu u Sarajevu - Fakultetu političkih nauka**

**I** – **Elvir Selimović,** uposlenik Univerziteta u Sarajevu- Fakulteta političkih nauka, imenuje se za odgovorno lice za kvalitativni i kvantitativni prijem robe, usluga ili radova  na Fakultetu političkih nauka UNSA.

**II** – Odgovorno lice iz člana I ove Odluke u obavezi je provesti provjeru da li pri nabavci roba, usluga i radova na Univerzitetu u Sarajevu-Fakultetu političkih nauka:

a) količina isporučenih roba, pruženih usluga ili izvedenih radova odgovara ugovorenom/naručenom,

b) kvalitet isporučenih roba, pruženih usluga ili izvedenih radova odgovara ugovorenom, odnosno da li su u svemu u skladu sa zahtijevanim tehničkim specifikacijama i ponudom,

c) postoje vizualna oštećenja.

**III** -  Odgovorno lice iz člana I ove Odluke, pri provjeri kvalitativnog i kvantitativnog prijema robe, usluga i radova, dužno je sačiniti:

a) zapisnik o kvantitativnom prijemu roba, usluga ili radova, čime se potvrđuje prijem tražene količine i vrste roba, usluga ili radova, kao i prijem neophodne dokumentacije (otpremnica, račun i druga tražena dokumentacija), i

b) zapisnik o kvalitativnom prijemu roba, usluga ili radova, čime se potvrđuje da isporučena roba, usluge ili radovi u svemu odgovaraju ugovorenom (uključujući i prijem zahtijevane dokumentacije (atesti, laboratorijski nalazi, potvrde o kontroli kvaliteta, i sl.).

**IV** - Odgovorno lice iz člana I ove Odluke dužno je potpisati Zapisnik te ga dostaviti na potpis ovlaštenom predstavniku dobavljača. Zapisnik se sačinjava u dva primjerka, od čega jedan ostaje dobavljaču, a drugi Univerzitetu u Sarajevu- Fakultetu političkih nauka.

**V** – U slučaju kada odgovorno lice iz člana I utvrdi da količina ili kvalitet isporučenih roba, pruženih usluga ili izvedenih radova ne odgovara ugovorenom/naručenom dužno je sačiniti i potpisati Zapisnik o reklamaciji, u kome navodi razloge zbog kojih isporuka nije u skladu sa ugovorenim/naručenim i dati prijedlog za rješavanje reklamacije. Zapisnik o reklamaciji dostavlja se licu zaduženom za praćenje izvršenja ugovora o javnoj nabavci.

**VI** - Odluka stupa na snagu danom donošenja, a primjenjuje se do 31.12.2025. godine.

**Obrazloženje:** Članom 35. Uredbe o kontroli javnih nabavki u svim institucijama čiji je osnivač Kanton Sarajevo (''Službene novine Kantona Sarajevo'' broj: 27/19, 29/19, 48/19 i 13/20) propisano je da kvantitavni i kvalitativni prijem roba, usluga ili radova vrši lice iz reda uposlenika ugovornog organa koji posjeduje znanje iz oblasti koja je predmet javne nabavke. Imajući u vidu potrebu za imenovanjem odgovornog lica za kvalitativni i kvantitativni prijem robe, usluga ili radova  na Fakultetu političkih nauka UNSA  iz reda uposlenika, a uzimajući u obzir stručnu spremu te mogućnost praćenja isporuke roba, usluga i radova po raznim predmetima Javnih nabavki, dekan Fakulteta donio je Odluku kao u dispozitivu.

**Pouka o pravnom lijeku:** U skladu sa članom 78. Pravilnika o radu, protiv ove Odluke moguće je uputiti prigovor Upravnom odboru UNSA u roku od 30 dana od dana dostavljanja.

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa zakonskim i podzakonskim propisima koji su na snazi, te da je dekan Univerziteta u Sarajevu- Fakulteta političkih nauka nadležan za donošenje iste shodno članu 71. Zakona o visokom obrazovanju („Službene novine Kantona Sarajevo“, broj 36/22).*

                                                                                                                             **DEKAN**

\_\_\_\_\_\_\_\_\_\_\_\_\_\_\_\_\_\_\_

**Prof. dr. Sead Turčalo**

Akt obradila: Adila Odobašić Mujačić

Akt kontrolisala i odobrila: Umihana Mahmić

**Dostaviti:**

1. Selimović Elvir

2. u dokumentaciju za Javne nabavke

3. Sekretar Komisije za Javne nabavke Fakulteta

4. a/a

Broj: 01-3- 204 -3/25

Sarajevo, 29.01.2025. godine

Na osnovu člana 71. Zakona o visokom obrazovanju Kantona Sarajevo (‘’Službene novine Kantona Sarajevo’’ broj: 36/2022) , a u vezi sa članom 33. stav (3) Uredbe o kontroli javnih nabavki u svim institucijama čiji je osnivač Kanton Sarajevo (''Službene novine Kantona Sarajevo'' broj: 27/19, 29/19, 48/19 i 13/20), po prethodnoj saglasnosti sekretara Fakulteta, dekan donosi

**RJEŠENJE**

**o imenovanju lica za praćenje izvršenja Ugovora na Fakultetu političkih nauka UNSA**

**I** – **Umihana Mahmić,** uposlenica Fakulteta političkih nauka, imenuje se za odgovorno lice za praćenje izvršenja Ugovora u postupcima javnih nabavki na Univerzitetu u Sarajevu- Fakultetu političkih nauka.

**II** – Odgovorno lice iz člana I ovog Rješenja vodi evidenciju o stepenu izvršenja ugovora o javnoj nabavci i blagovremeno poduzima aktivnosti na provođenju novog postupka javne nabavke.

**III** -  Odgovorno lice iz člana I ovog Rješenja, neposredno po zaključenju Ugovora o javnoj nabavci, ostvaruje neposredni kontakt sa dobavljačima isključivo pisanom korespodencijom.

**IV** - Odgovorno lice iz člana I ovog Rješenja, U slučaju potrebe za otklanjanjem grešaka u garantnom roku, o tome obavještava drugu ugovornu stranu. Ukoliko druga ugovorna strana ne otkloni greške u garantnom roku u skladu sa ugovorom o javnoj nabavci, lice iz člana I o tome obavještava lice zaduženo za obavljanje poslova javnih nabavki koje provjerava ispunjenost uslova za realizaciju ugovorenih sredstava finansijskog obezbjđenja za otklanjanje grešaka u garantnom roku i ukoliko su za to ispunjeni uslovi, obavještava Službu za finansije i računovodstvo, koja realizuje sredstva finansijskog obezbjđenja za otklanjanje grešaka u garantnom roku.

**V** - Odgovorno lice iz člana I ovog Rješenja, zahtjev ponuđača za izmjenu ugovora o javnoj nabavci zajedno sa svojim mišljenjem o potrebi i opravdanosti zahtijevanih izmjena, dostavlja licu zaduženom za obavljanje poslova javnih nabavki.

**VI** - Odgovorno lice iz člana I ovog Rješenja, sačinjava izvještaj o izvršenju ugovora koji minimalno sadrži: a) opis toka izvršenja ugovora, b) ukupnu realizovanu vrijednost, c) uočene probleme tokom izvršenja ugovora, d) eventualne prijedloge za poboljšanje. Izvještaj se dostavlja licu zaduženom za obavljanje poslova javnih nabavki  u roku od sedam dana od dana izvršenja ugovora o javnoj nabavci.

**VII** - Odluka stupa na snagu danom donošenja, a primjenjuje se do 31.12.2025. godine.

**Obrazloženje:** Članom 33. stav (3) Uredbe o kontroli javnih nabavki u svim institucijama čiji je osnivač Kanton Sarajevo (''Službene novine Kantona Sarajevo'' broj: 27/19, 29/19, 48/19 i 13/20) propisano je da lice zaduženo za praćenje izvršenja ugovora o javnoj nabavci rješenjem imenuje rukovodilac ugovornog organa. Imajući u vidu potrebu za imenovanjem odgovornog lica za praćenje izvršenja ugovora, te radno mjesto i opis poslova u skladu sa sistematizacijom radnih mjesta, dekan Fakulteta donio je Rješenje kao u dispozitivu.

**Pouka o pravnom lijeku:** U skladu sa članom 78. Pravilnika o radu, protiv ovog Rješenja moguće je uputiti prigovor Upravnom odboru UNSA u roku od 30 dana od dana dostavljanja.

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa zakonskim i podzakonskim propisima koji su na snazi, te da je dekan Univerziteta u Sarajevu- Fakulteta političkih nauka nadležan za donošenje iste shodno članu 71. Zakona o visokom obrazovanju („Službene novine Kantona Sarajevo“, broj 36/22).*

 **DEKAN**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prof. dr. Sead Turčalo**

Akt obradila: Adila Odobašić Mujačić

Akt kontrolisala i odobrila: Umihana Mahmić

**Dostaviti:**

1. Umihana Mahmić

2. u dokumentaciju za Javne nabavke

3. Sekretar Komisije za Javne nabavke Fakulteta

4. a/a